**Nr. 461/ 11.01.2021**

**Comunicat de presă**

La nivelul Inspectoratului Teritorial de Muncă Mureş, în cursul lunii decembrie 2020, au fost efectuate 43 de acţiuni de control în domeniul relaţiilor de muncă.

Aspectele vizate de către inspectorii de muncă au fost respectarea legislaţiei muncii în vigoare, respectiv identificarea muncii nedeclarate şi fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 7 persoane care prestau activitate fără a avea încheiat contract individual de muncă, anterior începerii activităţii şi 4 persoane care prestau muncă nedeclarată. S-au aplicat sancţiuni contravenţionale pentru 35 agenţi economici, din care 9 agenţi economici au fost sancţionaţi pentru muncă nedeclarată. Cu ocazia acestor verificări inspectorii de muncă au aplicat 49 de sancţiuni contravenţionale, din care 32 avertismente şi 17 amenzi în cuantum de 200500 lei şi s-au dispus 169 măsuri obligatorii, pentru deficienţele constatate.

Domeniile de activitate ale angajatorilor în care au fost identificate persoane care prestau muncă nedeclarată sunt:

- alte activităţi referitoare la sănătatea umană, întreţinerea şi repararea autovehiculelor, lucrări de construcţii, lucrări de instalaţii electrice, restaurante, exploatare forestieră, fabricarea pâinii, fabricarea altor elemente de dulgherie.

În cursul lunii decembrie 2020, au fost efectuate 49 acţiuni de control în domeniul securităţii şi sănătăţii în muncă.

Aspectele vizate de către inspectorii de muncă au fost respectarea legislaţiei securităţii şi sănătăţii în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat sancţiuni contravenţionale pentru 14 angajatori, constatându-se 18 neconformităţi în domeniul securităţii şi sănătăţii în muncă. Pentru neconformităţile constatate au fost aplicate **9** amenzi în valoare de 53000 lei şi 9 avertismente.

Principalele deficienţe constatate au fost: necomunicare eveniment, lipsă instruire, lipsă triaj epidemiologic, lipsă analize medicale, punere pe piaţă produse neconforme.

În cursul lunii decembrie au fost comunicate 15 evenimente, din care 2 soldate cu deces.

Inspector şef

Eva Man

Inspectoratul Teritorial de Muncă Mureş